|  |
| --- |
| **Projektas** |
| Pagėgių savivaldybės taryba**sprendimas****dėl VALSTYBĖS TURTO NURAŠYMO** |
| 2019 m. lapkričio 14 d. Nr. T1-197Pagėgiai |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 1 dalies 1, 2 ir 4 punktais, 27 straipsnio 6 dalimi, Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 (Lietuvos Respublikos Vyriausybės 2014 m. lapkričio 5 d. nutarimo Nr. 1228 redakcija) „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 8.1, 8.2, 12.2 papunkčiais ir atsižvelgdama į Pagėgių savivaldybės administracijos direktoriaus 2019 m. lapkričio 13 d. įsakymą Nr. A1-958 „Dėl valstybės turto pripažinimo netinkamu (negalimu) naudoti“, Pagėgių savivaldybės taryba nusprendžia:

1. Nurašyti pripažintą netinkamu (negalimu) naudoti dėl fizinio ir funkcinio nusidėvėjimo bei sugedimo valstybei nuosavybės teise priklausantį Pagėgių savivaldybės administracijos patikėjimo teise valdomą turtą, nurodytą šio sprendimo priede.

2. Įgalioti Pagėgių savivaldybės administracijos Žemės ūkio skyriaus vedėją Algirdą Uselį būti atsakingu už 1 punkte nurašomo turto išardymą ir likvidavimą.

3. Sprendimą paskelbti Pagėgių savivaldybės interneto svetainėje [www.pagegiai.lt](http://www.pagegiai.lt).

 Šis sprendimas gali būti skundžiamas Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) Lietuvos Respublikos administracinių bylų teisenos įstatymo nustatyta tvarka per 1 (vieną) mėnesį nuo sprendimo paskelbimo ar įteikimo suinteresuotiems asmenims dienos.

SUDERINTA:

Administracijos direktorė Jūratė Mažutienė

 Dokumentų valdymo ir teisės skyriaus vyriausiasis specialistas Valdas Vytuvis

Civilinės metrikacijos ir viešosios tvarkos skyriaus

vyriausioji specialistė − kalbos ir archyvo tvarkytoja Laimutė Mickevičienė

Parengė Laimutė Šegždienė,

Turto ir ūkio skyriaus vedėjo pavaduotoja

PATVIRTINTA

Pagėgių savivaldybės tarybos

2019 m. lapkričio 28 d. sprendimu Nr. T-

priedas

**PAGĖGIŲ SAVIVALDYBĖS ADMINISTRACIJOS**

**NURAŠOMO VALSTYBĖS ILGALAIKIO TURTO**

**SĄRAŠAS**

|  |  |  |  |  |  |  |  |
| --- | --- | --- | --- | --- | --- | --- | --- |
| **Eil. Nr.** | **Pavadinimas** | **Inventoriaus Nr.** | **Įsigijimo****metai** | **Vieneto įsigijimo savikaina, Eur** | **Kiekis, vnt.** | **Bendra įsigijimo savikaina, Eur** | **Likutinė vertė,****Eur** |
| 1. | Drėkinimo siurblys | 0130105 | 2007 | 0,29 | 1 | 0,29 | 0,00 |
| 2. | Drėkinimo tinklo vamzdynas | 0130106 | 2007 | 0,29 | 1 | 0,29 | 0,00 |
| 3. | Lietinimo įrenginiai | 0130107 | 2007 | 0,29 | 1 | 0,29 | 0,00 |
| 4. | Mobilusis telefonas | 00001; 000004-000009; 000011-000016 | 2002 | 750,12 | 13 | 9751,56 | 0,00 |
| 5. | Kopijavimo aparatas Herox | 01380010016 | 2002 | 1021,20 | 1 | 1021,20 | 0,00 |
|  **Iš viso:** | **17** | **10773,63** | **0,00** |

­­­­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Pagėgių savivaldybės tarybos

 veiklos reglamento

 2 priedas

**SPRENDIMO PROJEKTO „dėl VALSTYBĖS TURTO NURAŠYMO“**

**AIŠKINAMASIS RAŠTAS**

2019-11-14

 ***1. Parengto projekto tikslai ir uždaviniai:*** nurašyti valstybei nuosavybės teise priklausantį ir šiuo metu Pagėgių savivaldybės patikėjimo teise valdomą ilgalaikį materialųjį turtą.

 ***2. Kaip šiuo metu yra sureguliuoti projekte aptarti klausimai***: Buvo gautas Pagėgių savivaldybės administracijos Žemės ūkio skyriaus vedėjo prašymas leisti nurašyti valstybei nuosavybės teise priklausantį Savivaldybės patikėjimo teise valdomą turtą. Turtas gautas 2002 − 2007 m. Turtas Pagėgių savivaldybės administracijos direktoriaus 2019 m. lapkričio 13 d. įsakymu Nr. A1- pripažintas netinkamu (negalimu) naudoti, atsižvelgiant į Pagėgių savivaldybės administracijos komisijos dėl turto pripažinimo nereikalingu, netinkamu (negalimu) naudoti pateiktas apžiūros pažymas. Turtas techniškai pasenęs, netinkamas naudojimui dėl įvairių gedimų, kuriuos pašalinti reikėtų išlaidų, kurios būtų lygios ar viršytų naujo tokios pat paskirties ir to paties pajėgumo turto įsigijimo kainai ar ją viršytų. Vadovaujantis LR Vyriausybės patvirtinta Pripažinto nereikalingu arba netinkamu (negalimu) naudoti valstybės ir savivaldybių turto nurašymo, likvidavimo ir perdavimo tvarkos aprašu, valstybei nuosavybės teise priklausantį savivaldybės patikėjimo teise valdomą turtą galima nurašyti tik gavus raštišką valstybės įstaigos, perdavusios turtą, sutikimą. Jeigu perdavusi turtą valstybės įstaiga likviduota, rašytinio sutikimo nereikia.

 Kopijavimo aparatas Herox ir telefonai buvo gauti iš Tauragės apskrities viršininko administracijos (2002-07-18 aktas Nr. 1), drėkinimo siurblys, drėkinimo tinklo vamzdynas ir lietinimo įrenginiai gauti iš VĮ Valstybės žemės fondo, kurio apskaitoje šio turto nebėra.

 **3**. ***Kokių teigiamų rezultatų laukiama:***  Bus nurašytas nenaudojamas ir nebereikalingas turtas.

  ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta:***  priėmus sprendimą neigiamų pasekmių nenumatoma.

 ***5. Kokius galiojančius aktus (tarybos, mero, savivaldybės administracijos direktoriaus) reikėtų pakeisti ir panaikinti, priėmus sprendimą pagal teikiamą projektą.***

 ***6. Jeigu priimtam sprendimui reikės kito tarybos sprendimo, mero potvarkio ar***

***administracijos direktoriaus įsakymo, kas ir kada juos turėtų parengti:*** Pagėgių savivaldybės administracijos Turto ir ūkio skyrius.

 ***7. Ar reikalinga atlikti sprendimo projekto antikorupcinį vertinimą:*** nereikalinga**.**

 ***8. Sprendimo vykdytojai ir įvykdymo terminai, lėšų, reikalingų sprendimui įgyvendinti, poreikis (jeigu tai numatoma – derinti su Finansų skyriumi)***: Papildomų lėšų sprendimui įgyvendinti nereikės.

 **9.** ***Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai:*** nėra***.***

 ***10. Projekto rengėjas ar rengėjų grupė.*** Turto ir ūkio skyriaus vedėjo pavaduotoja Laimutė Šegždienė, tel. 8 441 70 410.

 ***11. Kiti, rengėjo nuomone, reikalingi pagrindimai ir paaiškinimai:*** sprendimo projektas paruoštas Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“.

Turto ir ūkio skyriaus vedėjo pavaduotoja Laimutė Šegždienė

